Bolsøy
        
         (tidligere kommune)
Store norske leksikon,Geografi,Norges geografi,Møre og Romsdal,Molde
Bolsøy er en tidligere kommune i Møre og Romsdal, som eksisterte fra 1837 til 1963. Bolsøy var en landkommune som omsluttet bykommunen Molde og dessuten omfattet øyene like utenfor bysenteret (Bolsøya, Hjertøya, Seterøya, Fårøya med flere) og landet omkring Fannefjorden i øst.
Det var bare noen små grensejusteringer i løpet av kommunens historie: Bolsøy fikk 1877 en liten overføring fra Nesset (19 personer), mens to områder ble overført til Molde i 1915 (183 personer) og 1952 (1913 personer). Etter den siste endringa utgjorde Bolsøy 290 km2 og hadde 5960 innbyggere.Da Bolsøy kommune i 1964 ble slått sammen med Molde hadde Bolsøy 7888 innbyggere. Samtidig ble øyene Veøya og Sekken, samt Nesjestranda sørvest på Skålahalvøya mellom Fannefjorden og Langfjorden av tidligere Veøy kommune og Mordalsområdet i tidligere Nord-Aukra kommune lagt til Molde. Les mer i Store norske leksikon Møre og Romsdal Molde